Aarhuus Stifts-Tidende, 1844-04-03
Fædrelandet. Kjøbenhavn, d. 30te Marts. Aldrig har Kjøbenhavn været Vidne til en Jordefærd som Thorwaldsens idag; ingen nok saa elsket Konges kan sammenlignes dermed. Hele Ugen havde man gjort Forberedelser dertil, og alle Stænder toge Deel deri Jgaar Aftes, da den verdensberømte Mesters Liig var blevet lagt i Kisten, iført sin hvide Arbeidsblouse med en Laurbærkrands om Panden, og bragt ind i Kunst academiets fortbetrukne Antiqvitetssal, toge Academiets Professorer og Elever Afsked med ham. Rundtomkring, vare Thorwaldsens vigtigste Arbeider herligt ordnede, belyste af brændende Candelabrer, og trindtom Kisten vare hans mangfoldige Ordener placerede; et høitideligt og opløftende Skue, Thorvaldsens Aasyn var kun lidet forandret; den samme blide Venlighed, som tiltalte Enhver saameget i hans levende Liv, var endnu afpræget paa hans Ansigt i Døden; man skulde næsten troet, at han sov, og kun nogle blaalige Pletter hist og her vidnede om, at Døden havde berørt ham med sin skaanselløse Haand. Det hele smukke hvide Haar var afklippet, da de fleste Venner vilde have et Minde om ham. Hele Natten holdt Kunstnerne Vagt ved Liget. Allerede tidligt paa Formiddagen vare Folk i Masser paa Gaden. Omtrent Kl. 12 trak et Tog af henved 6000 Haandværkere udfra Exerceerpladsen i Gothersgaden, med deres Faner og Emblemmer, ned forbi Charlottenborg, og opstillede sig derfra en have langsned af Østergade og Vimmelskaftet; senere kom et Tog af Studenter, 7 til 800 der havde samlet sig i Universitetsbygningen, og stillede sig op til Processionen. Høitideligheden begyndte med en i Antiqvitetssalen af Academiets Kunstnere og Elever afsungen Sang (af H. P. Holst og Rung), hvorefter Prof. Clausen holdt en Sørgetale. Da Liget var bragt ned i Porten af Charlottenborg, afsang det italienske Operaselskab, fra den Afdødes Attelier, et af Capelmester Spirati componeret Addio fra Jtalien, et Land, som den forevigede Kunstner ligesaameget havde tilhørt som Danmark. Da Liget var baaret udenfor Academiebygningens Port, standsedes det igjen, medens Kunstnerne fra Altanen afsang deres sidste Farvel til deres elskede Mester, og hvori flere Gange forekom de Ord: "Med tunge, tunge Taarer Vi bære Danmarks Stolthed nu til Graven, –der gjorde et dybt Jndtryk paa den nedenfor forsamlede Mængde. Toget satte sig nu (Kl. 1 12) i Bevægelse, og det i følgende Orden: 1) To Kunstnere (som Second-Marschaller); 2) en Deel af Holmens Tømmerfolk; 3) Studenterne 4) Studenternes Sangforening; 5) de herværende Jslændere; 6) de Deputerede fra Haandværkslaugene, 7) Kunstnere af alle Klasser og Lærerne i Academiets Skoler; 8) to Prem. Marschaller; 9) Ligget, der bares af 24 Kunstnere, hvoraf de fleste vare billedhuggere; ved høire Side Thorwaldsens Huusbetjent; paa den anden to Livreebetjente med Skamlerne. Kisten var af Egetræ, smuk og simpel; paa dens ene Side saaes Parcerne, paa den anden Victoria; Laaget var bedækket med Blomster og Krandse, hvorimellem en Palmegreen og en Copres, samt en af Sølv forarbeidet Laurbærkrands, sendt fra syv private Skolers Elever. Endelig var over Ligets Hoved anbragt en Statuette, forestillende Haabets Genius, som den Afdøde selv for nylig havde modelleret. 10) Umiddelbart efter Kisten fulgte Hs. Kgl. H. Kronprindsen, repræsenterende Hs. Maj. Kongen, og som Kunstacademiets Præses, med Suite, ledsaget af Prof. Eckersberg; 11) Hds. Maj. Enkedronningen, repræsenteret ved Kammerh. v.d. Maase, med Prof. Lund; 12) Hs. Kgl. H. Prinds Ferdinand med Suite, og Prof. Hetsch; 13) Hs. Kgl. H. Prindsesse Juliane, repr. ved Kammerh. Berner, med Etatsr. Koch, 14) Hs. Durchl. Landgreve Wilhelm af Hessen med Suite og Prof. Høyen; 15) Hs. D. Prinds Christian af Glücksburg og Prof. Stein; 16) Hs. Excell. Geh. Stats- og Finantsminister Grev Moltke og Justitsr. Hornbech, 17) Hs. Excell. KrabbeCarisius og Prof. Møller; 18) Geheime-Etatsraad Adler og Theatermaler Wallich, 19) Academiets ovrige Medlemmer, parviis, 20) Executores test.; 21) Hovedstadens hele Communalbestyrelse, 4 og 4; 22) Corps diplomalique og øvrige høie Rangspersoner, 4 og 4, 23) Universitetets Professorer; 24) Geistligheden; 25) Høiesteret; 26) Cancelliet; 27) Rentekammeret; 28) Generaltoldkammeret; 29, Hof= og Stadsretten samt Politiretteen; 30) Officiererne af Sø-Etaten; 31) af Land=Etaten; 32) af Kongens Livcorps, 33) af Borgermilitairet; 34) Haandværkernes Oldermænd og Bisiddere; 35) Jndustriforeningens Repræsentantskab; 36) Studenterforeningens Senoriat; &c. &c. Da Processionen var tilende, sluttede Haandværks laugene sig til Følget, saa at dette, efterfulgt af de kongl. Vogne, varede henved to Timer. Toget var saa stort, at medens de Første havde naaet Kirken havde de Sidste endnu ikke forladt Kongens Nytorv, saa det derfor var naturligt, at den store Kirke ikkun kunde optage den mindste Deel af Følget. Alle de Gader, hvorigjennem Toget gik, vare belagte med hvidt Sand og bestroede med Grønt. Paa flere Steder kastede man fra Vinduerne Blomster ned over Kisten, Fra Kl. 11 1/2 ringedes der med alle Stadens Kirkeklokker, og saalænge Toget var underveis lød der Sørgemusik fra Taarnene. Klokken var over 3, da Toget ankom til Kirken. Allerede Jndtrædelsen i denne gjorde et dybt Jndtryk. Vinduerne vare blændede, Altertavlen tildækket med Sort, og ligeledes var der sort Beklædning bagved Aposterne; Døbefonten var belagt med et sort Slør. Det Høitidelige ved hel Scenen blev endnu mere fremhævet ved den matte Belysning, som Voxlysene i Candelabrer og Kroner udbredte trindtomkring. Da Kisten bares ind i Kirken, vare DD. M. Kongen og Dronningen samt Prindsesserne af det danske Kongehuus der tilstede, for at vise Kunstneren den sidste Ære. Kongen gik den imøde, og fulgte derpaa med til Foden af Alteret, hvor Kisten nedsattes under en Choral fra Orgelet, ledsaget af blæsende Jnstrumenter. Denne Choral var forfattet af Oehlenschlæger, Musiken af Glaeser, og udførtes af Theatrets Sang og Chor personale. Stiftsprovst Tryde holdt Sørgetalen, hvori han med dyb Følelse skildrede den Afdødes Fortjenester og Kunstnerstorhed. Da Taleren derefter traadte hen til Kisten og med de betydningsfulde Ord: "a Jord est du kommen, til Jord skal du blive forrettede Jordpaakastelsen, da var der sikkert kun Faa, som forblev urørt eller ikke følte en Taare zittre i Øiet. Da Stiftsprovsten havde endt sin geistlige Forretning, afsang Studenter-Sangforeningen nedenstaaende Sang af H. C. Andersen, hvortil Hartmann, havde componeret en meget udtryksfuld Musik. Hermed endte en Høitidelighed, der sikkert aldrig vil glemmes af hver Den, som har bivaanet samme, ligesom det Jndtryk, den har efterladt, vil blive undsletteligt. Thorwaldsens Liig vil endnu i 8 Dage blive staaende i Frue Kirke, ligesom og alle de der anbragte Sørgedecorationer, og Publicum vil saaledes erholde Adgang til at see Kisten, forinden den flyttes (Meddeelt.) til Holmens Kirke.